Nú er verið að vinna í veiðibókum sumarsins og ljóst er að veiðin var vel viðunandi víða miðað við hvernig sumarið var almennt þar sem vantaði smálax víða . BREIÐDALSÁ var nánast með sömu veiði á milli ára eða 375 laxa , en hefði væntanlega farið mun hærra ef ástundun í september hefði verið meiri en raun var . JÖKLUSVÆÐIÐ kom ágætlega út , heildarlaxveiði 584 laxar og er þá talin með Fögruhlíðará sem gaf 100 laxa sem er met í þeirri á.Fylgir hún með Jöklu I svæðinu en Fögurhlíðarósinn er seldur sér og þar var mun einnig meiri bleikjuveiði en undanfarin ár . HRÚTAFJARÐARÁ gaf 551 laxa sem er líklega fimmta besta sumarið í sögu árinnar . Einnig eru 63 bleikjur skráðar í veiðibók sem er aukning frá fyrra ári . Veiðin byrjaði vel , góðar göngur af stórlaxi en svo um mitt sumarið hægði um þegar lítið vatn var í ánni , en rauk svo aftur upp er fór að rigna síðsumars og haust , svo flott vertíð á þessarri veiðislóð ! MINNIVALLALÆKUR gaf um 400 urriða sem er meira en undanfarinn ár og veðurfarið hentaði vel til þurrfluguveiða í sumar sem þessi á er fræg fyrir . Nýjir veiðistaðir komu inn ofan við veiðihúsið og fjölbreyttni svæðisins jókst þar með mikið . Allt er komið á fullt vegna sölu næsta árs , fastaholl virðast ætla að halda öllum sínum dögum í Hrútafjarðará en getum boðið upp á lausar stangir í öðrum ám okkar og áhugasamir hafi samband sem fyrst með nánari upplýsingar um lausa daga . .